પાકિસ્તાનના ગુજરાનવાલામાં રહેતો પચાસ વર્ષનો મહેમૂદ ભટ્ટ છેલ્લા પચીસ વર્ષથી ગાય, ભેંસ, બકરાની જેમ વૃક્ષોનાં પાંદડાં ખાય છે. જો કે એની પાછળની સ્ટોરી અત્યંત કરુણ છે. દરઅસલ મહેમૂદ ભટ્ટનો પરિવાર કારમી ગરીબીમાં જીવી રહ્યો હતો. ગરીબી એવી દારુણ કે પરિવારના લોકો માટે બે ટંકનું ખાવાનો વેંત પણ ન થાય. સ્વમાની મહેમૂદને થયું કે રસ્તે રઝળીને ભીખ માંગવા કરતાં તો વનસ્પતિનાં પાંદડાં અને કુમળી ડાળીઓ ખાવાં સારાં. ત્યારથી તેણે પાંદડાં ખાવાનું શ કરી દીધું. ત્યારથી લઈને આજે એ તેનું વ્યસન બની ગયું છે. હવે તે પોતાનું ગાડું લઈને નીકળે છે અને ભૂખ લાગે ત્યારે ગાડું ઊભું રાખીને રસ્તાની બાજુએ ઊગેલી વનસ્પતિમાંથી પાંદડાં તોડીને ખાઈ લે છે. સામાન્ય રીતે વનસ્પતિનાં પાંદડાંમાં રહેલું સેલ્યુલોઝ આપણે પચાવી શકતા નથી, પરંતુ આશ્ર્ચર્યજનક રીતે મહેમૂદને પાંદડાં ખાવાથી ક્યારેય કોઈ બીમારી નથી થઈ કે દવાખાને જવાની પણ જર નથી પડી. મહેમૂદ ભટ્ટને વડલો, રોઝવુડ અને કરંજનાં પાન ખૂબ જ ભાવે છે. મહેમુદે ખચ્ચર ગાડી રાખી છે. જેમાંથી તે ઠીક ઠીક કમાવવા પણ લાગ્યો છે. તે હવે દાલ-રોટી ખાઈ શકે તેમ છે, છતાં તેણે પાંદડાં ખાવાનું જ ચાલુ રાખ્યું છે.